Chloe
Kartat kaurihin laill’ oi minua, Chloe,
 kauriin kulkevan laill’ Libyan vuorilla;
 emää etsivi rukka,
 metsää, myrskyjä pelkäillen.

 Milloin, kas, kahahtaa lentävä lehti tuo.
 milloin marjojen taas varsia vihreä
 liikuttaa sisilisko;
 polvet pettävät, rinta lyö.

 Kaunis karkuri, oi! En ole tiikeri,
 en lie leijonakaan Libyan korvesta,
 jätä äitisi jäljet,
 kypsä miestä jo seuraamaan!

Eino Leino
Horatius
Runot